שאלה: מרגישה ריחוק גדול. מה לעשות?: לרב. אני נערה בגיל ההתבגרות (14) לפני בערך שנה הכרתי ילדה במחנה קיץ ומאז נהינו חברות מאוד מאוד טובות. הקשר הלך והתחזק עם הזמן. החברה הזאת היא צדיקה ממש וההתנהגות שלה ממש הרשימה אותי. ( מדברת יפה לחברות, מעודדת, צנועה וכו.) דיברנו המון בטלפון ואני באתי אלי ה המון. אני ממש הרגשתי וגם עכשיו מרגישה שבזכותה ממש חזרתי בתשובה. (הייתי דתי ה אבל לא הקפדתי על הלכות, צניעות, ראיתי הרבה דברים לא צנועים.) לפני בערך 3 חודשים אמא שלה התקשרה לאמא שלי ואמרה לה שהחברה שלי התפרצה שהקשר הזה מעיק עלי ה מידי ושהיא מאוד נפגעה ממני שסיפרתי עלי ה לכל העולם. (בקטע הזה היא מאוד צודקת, אני סיפרתי עלי ה להרבה חברות, משפחה. ) מאז לא יצא לנו לחזור להיות שוב חברות טובות. אני מרגישה בגלל זה קצת ריחוק מריבונו של עולם. אני מרגישה שהתפילות שלי לא נענות. אני כל כך הרבה מתפללת שנחזור להיות חברות וזה פשוט לא קורה. אני מרגישה בודדה, היא היתה החברה הכי טובה שלי. אני ממש מרגישה אובדן. יש לרב אולי דרך להציע לי להתגבר על הניסיון ולהתקרב לריבונו של עולם עוד יותר? אני כל כך רוצה להתקרב אליו אני פשוט מרגישה שאני לא מצליחה אם אין לי את העידוד שלה ואת החיזוקים ממנה. היא פשוט עזרה לי בהמון דברים. היו לנו הרבה שיחות נפש ארוכות. גיליתי לה את הסודות שלי ואני ממש מרגישה שהיא בגדה בי. הרב יכול אולי לעזור לי איך לא לחשוב עלי ה דברים רעים? איך אני יכולה לא להיעלב ממנה? וגם אשמח לעיצה מהרב איך נחזור שוב ונהי ה חברות. רבה :)
תשובה: ב"ה לך. קראתי את מכתבך ומאוד מאוד הבנתי אותך. זה מאוד פוגע מה שהיה לך ומאוד לא קל להתגבר על התחושות שמציפות אותך, נפגעת וזה טבעי, ובמיוחד כשלא רצית לעשות משהו לא טוב, והיית כל כך תמימה בכך, ובכל זאת היא נפגעה. ברשותך אחלק את התשובה שלי למכתבך לשני חלקים, ואשתדל להתייחס לכל חלק באופן בהיר, ואשמח להרחיב יותר אם תרצי בכך. שתי נקודות ברצוני להתייחס אליהן: א. ההתקרבות שלך לה'. ב. הקשר שלך עם החברה. למרות ששתי הנקודות האלו התחברו בעבר, שהקשר גרם לך גם כן להתקרבות לה', אך חשוב לדעת להתייחס לכל נקודה בנפרד ולראות איך אפשר להתקדם בכל אחת מהן. לפעמים נוכל להתקדם בנקודה אחת יותר ובשניה פחות, וחבל שנכרוך יחד את שתי הנקודות ואז ניתקע ברמה הנמוכה של מה שלא הצלחנו כל כך להתקדם איתו. אתחיל בנקודה הראשונה. ההתקרבות לה' חשוב מאוד לדעת שהקשר עם ה' הוא קשר של חיים, קשר שנותן לנו המון, את החיים, את התחושות, את העתיד ואת המשמעות שלנו בחיים. קשר זה עם ה' צריך להיות כל הזמן בתהליך של בניה. ככל שאדם מתמיד יותר לבנות אותו כך הוא מרגיש איתו יותר טוב, הוא חי אותו יותר. הבניה של הקשר היא עבודה לכל החיים, אך יש בה גם פירות מתמידים של שמחה ועונג גדול מאוד. אדם שלא משקיע את הזמן ואת הכוחות לבנות אותו - מפסיד אותו במשך הזמן, כל הכוחות עוזבים אותו והקשר נהיה מטושטש ורעוע. איך בונים אותו? על ידי לימוד ותפילה, לימוד של עבודת ה', לימוד של תורת ה', וכמובן תפילה לה' שיעזור לנו בכל מה שאנו צריכים, אפילו בהבנת הלימוד שלנו, וכמובן גם על ההצלחות השונות שלנו ועל כל מה שאנו רוצים. לפעמים יש לכל אחד מאיתנו קשיים להתפלל, ואנו צריכים ללמוד להתגבר על הקשיים האלו, לבדוק מאיפה הם נובעים ואיך להתגבר עליהם. את זכית לתפילות טובות ויש לך כעת חולשה בהם, וחשוב לראות איך לחזור לתפוס את הגל, לחזור למרץ של תפילות, לחזור לחיות את התפילה בכל הלב ובשמחה גדולה. לפעמים לא קל ללמוד לבד, לפעמים צריך עזרה, צריך מסגרת מתאימה, צריך הכוונה וצריך קשר כדי לקבל כוחות, וזה אפשרי, כמובן צריך לשם כך להשקיע אך זה אפשרי כפי שחווית בעבר. וגם קשר שהיה והפסיק אפשר למצוא קשרים אחרים שיתנו לא פחות. מצאי לך מסגרת שתחזק אותך, שיעורים, תרבות של דבקות בה', ותזכי להתעלות מעלה מעלה (במידה ואת זקוקה לעזרה, אשמח להיות בקשר ולעזור לך למצוא). הקשר עם החברה. חשוב מאוד לדעת שקשרים תורמים המון, אך יש בהם גם חסרונות שונים. יש קשרים שגורמים לאדם לתלות, וממילא לקושי להמשיך בלי הקשר הזה. חשוב לדעת לא לפתח תלות, ולדעת לנצל את הקשר רק לפי הצורך שלנו ולדעת לחיות גם בלעדיו. במידה מסויימת טוב שהקשר הזה שלך התנתק, שהוא בא לתת לך את התחושה של הצורך בביטול תלותיות. מצד שני אין זה אומר שהקשר שנמצא במשבר חייב להפסיק לגמרי. במידה והקשר חסר לך, ועליה הוא מכביד, חשוב למצוא ביחד את המכנה המשותף, את המאחד, ולראות את הצד השונה והמכביד. שמירת האיזון של הקשר תחזק אותו ותשמור עליו שימשיך לתת תחושה טובה. כדי לראות את האפשרות להחזיר את הקשר חשוב שתיפגשו שתיכן ותדברו על העניין, לא בלחץ, לא בכעס, אלא בנחת ובכנות. תדברי איתה על הרצון ל קשר טוב, על מה שאת מקבלת מהקשר ועל איך לשמור על הקשר שלא יעיק. אשמח לשמוע מה התקדם ולעזור עוד בכל מה שאוכל. הרב יצחק גרינבלט